|  |
| --- |
| **Naziv akta: Odluka o II. izmjenama Odluke o porezima Općine Povljana** |
| **Razdoblje savjetovanja: 21.01.2025. od 20.02.2025** |
| **Korisnik** | **Komentar** | **Datum** | **Status** | **Odgovor** |
| Zeljko Galovic | Poštovani općinski vječnicu, poštovani načelniče,predlažete povećanje poreza na nekretnine sa 4 na 5 EUR / m2 kako bi Općina zadržala nivo prihoda zbog drugačije raspodjele po novom zakonu. Smatram, das ti nije u redu niti fer, jer ste već za prethodnu godinu povečali porez na kuće za odmor da 2 na 4 EUR /m2 (!).Dakle u 2 godine povećavate porez za 150 % !! So obzirom da namjeravate povećati i paušalni porez za turističko iznajmljivanje, nema opravdanje da povećanje poreza na nekretnine opravdavate zadržavanjem visine prihoda. Osim toga, povećali se i fiksnu minimalnu naknadu za zbrinjavanje otpada, koju svi vlasnici nekretnina plaćaju makar je ne koriste 10-11 mjeseci godišnje. Svi vlasnici nekretin također plaćaju komunalnu naknadu i paušal za vodu bez obzira na potrošnju.Kao drugi argument protiv povećanja poreza na nekretnine vidim stupanj turističke razvijenosti. Za usporedbu uzmino Grad Crikvenicu koji također namjerava imati porez na nekretnine od 5 EUR /m2 (bez povećanja u odnosu na prethodnu godinu) i usporedimo ta dava mjesta:Crikvenica ima infrastrukturu: od hotela, restorana, trgovina, do javnog prijevoza, a u Povljani?U Povljani nema trgovine tehničke robe (kućanski aparati, željezarija, građevni materijal, sport, ribolov,..), ima jedan jedini restoran koji radi van glavne sezone. Za skoro sve se mora ići u Pag ili Zadar, a javni prijevoz ima možda 2 puta dnevno.Lijep pozdrav | 18.02.2025 19:54: | -Odbijen | Poštovani,Zakonom o izmjenama i dopuni Zakona o lokalnim porezima propisano je da se porez na nekretnine plaća godišnje u rasponu od 0,60 do 8,00 eura/m2 korisne površine nekretnine, propisuje se obveza poreza na nekretnine u svim jedinicama lokalne samouprave te je definirana raspodjela prihoda od poreza na nekretnine na način da 80% prihoda pripada jedinici lokalne samouprave- općini na čijem se području nekretnina nalazi i 20% jedinici regionalne (područne) samouprave-županiji.To bi značilo da ako općina definira cijenu poreza na nekretnine od 5 eura po m2, njoj od toga iznosa pripada 4 eura po m2 (80%) što je isti iznos kao i prema Odluci o Izmjeni Odluke o porezima Općine Povljana („Službeni glasnik Zadarske županije“ broj 20/23).Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim zakonom, te je prema indeksu turističke razvijenosti Instituta za turizam, Općina Povljana svrstana u II kategoriju za koju su propisane granice visine paušalnog poreza po krevetu odnosno po smještajnoj jedinici u kampu odnosno smještajnoj jedinici za robinzonski smještaj u iznosu od 70,00 do 200,00 eura.Kako je gore navedeno, Općina nema direktan utjecaj na svrstavanje u kategoriju prema indeksu turističke razvijenosti, već se on određuje sukladno posebnom propisu utvrđenom Pravilnikom o pokazateljima za praćenje razvoja i održivosti turizma kojeg donosi ministar turizma i sporta.Dakle, za paušalni porez za djelatnosti iznajmljivanja i smještaja u turizmu na području Općine Povljana prema novoj Odluci prijedlog je donji najniži iznos od 70,00 eura. |
| Neda Mrinjek Kliska | Poštovani, prošle godine je porez na nekretnine povećan s 2 EUR / m2 na 4 EUR / m2 što je doista veliko povećanje. Osim toga, značajno je povećan paušalni iznos za odvoz otpada koji vlasnici kuća za odmor plaćaju cijelu godinu, a koriste par mjeseci. Isto se odnosi i na opskrbu vodom. Smatram da je prijedlog poreza na nekretnine od 5 EUR / m2 apsurdno prevelik u odnosu na ono što za te novce dobivamo od Općine Povljana. S poštovanjem. | 19.02.2025 19:51: | -Odbijen | Poštovana,Svjesni smo kako je svako povećanje javnih davanja izvjesni udarac na porezne obveznike, i iz tog razloga ostali smo pri prijedlogu odluke za cijenu poreza na nekretnine u iznosu od 5 eura po m2, od kojeg nama kao jedinici lokalne samouprave- općini pripada 80 posto odnosno 4 eura po m2 kao i prije prema Odluci o Izmjeni Odluke o porezima Općine Povljana („Službeni glasnik Zadarske županije“ broj 20/23). |